ওয়েব ডেস্ক: কেন্দ্রীয় বাহিনী ছাড়াই হচ্ছে এবারের পুরভোট। বাহিনী না পাওয়ায় অসন্তুষ্ট রাজ্য নির্বাচন কমিশনার।  কেন্দ্র বাহিনী না দেওয়ায় পুরভোটে কেন্দ্রীয় বাহিনী দেওয়া যাবে না।  চিঠি দিয়ে একথা নির্বাচন কমিশনকে আজ জানিয়ে দেয়  রাজ্য । তবে বাহিনী না মেলায় ভোটারদের আস্থায় ভাটা পড়বে বলে মনে করছেন রাজ্য নির্বাচন কমিশনার।   রাজ্যের তরফে জানানো হয়েছে, কেন্দ্র জানিয়েছে ঝাড়খণ্ডসহ একাধিক রাজ্যে পাঠাতে হবে বাহিনী। সেই কারণে পুরভোটে কেন্দ্রীয় বাহিনী দেওয়া সম্ভব নয়। চিঠি পেয়ে  নির্বাচন কমিশনার বলেন, সুষ্ঠুভাবে ভোট করাতে  স্পর্শকাতর বুথে কেন্দ্রীয় বাহিনী মোতায়েন করা উচিত ছিল। এই অবস্থায় ভোটের সময় রাজ্যের পুলিসবাহিনী যাতে ঠিকমতো মোতায়েন করা যায়,সেবিষয়ে প্রশাসনিক কর্তাদের সঙ্গে ফের বৈঠক করবেন তিনি।